หวั่นล็อกสเปกเลขาธิการคุรุสภา-สกสค.
องค์กรครูเตรียมยื่น เสมา 1 สั่งชะลอ เกรงจุดชนวนขับไล่ รมว.ศึกษาฯ,ดร.องค์กร อมรสิรินันท์ ประธานสภาเครือข่ายองค์กรครูแห่งประเทศไทย (สอคท.) เปิดเผยว่า จากการประชุมสภาเครือข่ายที่ผ่านมา ที่ประชุมมีมติจัดเสวนารับฟังความคิดเห็นจากสมาชิกแกนนำทั้ง 4 ภูมิภาค โดยจะเปิดเผยข้อมูลลับเชิงลึกเกี่ยวกับการดำเนินงานของสำนักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.) และคุรุสภาในรอบ 2 ปีที่ผ่านมาที่ประสบปัญหา รวมถึงผลกระทบที่เกิดขึ้นตามคำสั่งหัวหน้าคณะรักษาความสงบแห่งชาติ (คสช.) ที่ 7/2558 และคำสั่งที่ 17/2560 ที่เพิ่งมีการประกาศใช้ไปเร็วๆนี้ ซึ่งถ้ามีการศึกษาอย่างละเอียดในเนื้อหาสาระของคำสั่งจะพบว่าไม่เป็นไปตามที่องค์กรครูเคยนำเสนอไว้กับ พล.อ.ดาว์พงษ์ รัตนสุวรรณ อดีต รมว.ศึกษาธิการและ พล.อ.ประยุทธ์ จันทร์โอชา นายกรัฐมนตรี ซึ่งคำสั่ง คสช.ดังกล่าว มีเนื้อหาแบบเดินถอยหลังลงคลอง มีผู้ได้รับประโยชน์เต็มๆ เพียงผู้บริหารระดับสูงในกระทรวงศึกษาธิการเท่านั้น,ขณะนี้มีการประกาศใช้รัฐธรรมนูญแห่งราชอาณาจักรไทย พ.ศ.2560 แล้ว เครือข่ายองค์กรครูฯเห็นว่าการปฏิรูปการศึกษาตามมาตรา 258 จ ด้านการศึกษา ควรต้องให้ทุกภาคส่วนได้มีส่วนร่วมอย่างเป็นระบบตามเงื่อนไขของรัฐธรรมนูญ โดยเรื่องแรกตนจะเสนอ นพ.ธีระเกียรติ เจริญเศรษฐศิลป์ รมว.ศึกษาธิการ ยุติหรือชะลอการดำเนินการในบางเรื่องที่ยังไม่จำเป็นและไม่ใช่สาระสำคัญในการปฏิรูปการศึกษาไว้ก่อน เช่น การสรรหาเลขาธิการคุรุสภา และเลขาธิการ สกสค. เพราะหากขืนเดินหน้า ต่อไปจะยิ่งสร้างปัญหาและความแตกแยกในวงการศึกษา และจะกลายเป็นปัญหาเหนี่ยวรั้งการปฏิรูปการศึกษาอย่างหลีกเลี่ยงไม่ได้ และอาจเป็นน้ำผึ้งหยดเดียวที่จะนำมาสู่การต่อต้านและขับไล่ รมว.ศึกษาธิการ ผู้นำองค์กรครูเราเห็นว่าการสรรหาเลขาธิการทั้งสององค์กรแบบล็อกสเปกในครั้งนี้จะนำไปสู่การรวบอำนาจ ยึดอำนาจ กินยาวคุรุสภาและ สกสค.อย่างแน่นอน ซึ่งองค์กรครูคงยอมรับไม่ได้ ประธาน สอคท.กล่าว,ดร.องค์กรกล่าวอีกว่า ดังนั้นในวันที่ 17 เม.ย.นี้ สอคท.จึงขอเชิญสมาชิกระดับแกนนำ ผู้ที่สนใจและผู้ที่ได้รับผลกระทบเข้าร่วมประชุมเสวนาทางวิชาการเรื่อง คุรุสภา สภาครู หรือสภา นาย : ใครได้ใครเสีย? ในวันที่ 17 เม.ย.นี้ ที่ห้องประชุมรัชนีแจ่งจรัส 7 สันนิบาตสหกรณ์แห่งประเทศไทย ตั้งแต่เวลา 09.00-12.00 น.
ดร.องค์กร อมรสิรินันท์ ประธานสภาเครือข่ายองค์กรครูแห่งประเทศไทย (สอคท.) เปิดเผยว่า จากการประชุมสภาเครือข่ายที่ผ่านมา ที่ประชุมมีมติจัดเสวนารับฟังความคิดเห็นจากสมาชิกแกนนำทั้ง 4 ภูมิภาค 
องค์กร อมรสิรินันท์,รัฐธรรมนูญ,ดาว์พงษ์ รัตนสุวรรณ,ประยุทธ์ จันทร์โอชา,ครู